খোঁড়া হয়ে গেছে বিএনপি: ইকোনমিস্ট - হককথা
হককথা ডেস্ক | ফেব্রুয়ারি ১৫, ২০১৮
হককথা ডেস্ক: জিয়া অরফানেজ ট্রাস্ট দুর্নীতি মামলায় পাঁচ বছরের সশ্রম কারাদন্ড হয়েছে বিএনপি চেয়ারপারসন ও সাবেক প্রধানমন্ত্রী খালেদা জিয়ার। আরও পাঁচজনের সঙ্গে ১০ বছরের সাজা হয়েছে তার বড় ছেলে দলের সিনিয়র ভাইস চেয়ারম্যান তারেক রহমানেরও। বাংলাদেশের রাজনীতির এই ‘মোড় পরিবর্তনের’ খবর দেশের বাইরেও ফলাও করে প্রচার হয়েছে আন্তর্জাতিক গণমাধ্যমে। খালেদা ও তারেক রহমানের রায়, আগামী সংসদ নির্বাচন এবং বর্তমান রাজনৈতিক পরিস্থিতির পূর্বাপর নিয়ে একটি বিশ্লেষণধর্মী প্রতিবেদন প্রকাশ করেছে প্রভাবশালী আন্তর্জাতিক সাময়িকী দ্য ইকোনমিস্ট।
“ইন দ্য ডক অ্যান্ড অন দ্য রোপস : দ্য কনভিকশন অব খালেদা জিয়া হবলস বাংলাদেশ’স অপজিশন” তথা ‘আদালতের কাঠগড়ায় এবং সুতোয় হাঁটা : খালেদার সাজায় খোঁড়া হয়ে গেল বাংলাদেশের বিরোধী দল’ শীর্ষক এই প্রতিবেদন সাময়িকীটির প্রিন্ট সংস্করণের এশিয়া বিভাগে প্রকাশিত হয়েছে।
বাংলাদেশ জাতিয়তাবাদী দল- বিএনপির নেত্রী বেগম খালেদা জিয়াকে পাঁচ বছরের কারাদন্ড দেয়া হয়েছে। হাইকোর্ট ও সুপ্রিম কোর্টে আপিলের সময় জেল থেকে বেরিয়ে আসার সুযোগ থাকলেও খালেদার ভাগ্য প্রায় নির্ধারিতই হয়ে গেছে বলা যায়।
এই রায়ের ফলে বাংলাদেশের দ্বি-দলীয় শাসনব্যবস্থার অবসান ও ‘জিয়া বংশের’ পতনের পথ প্রশস্থ হল। এতোদিন পর্যন্ত বিএনপি ও বর্তমানে ক্ষমতাসীন দল আওয়ামী লীগ পালাক্রমে ক্ষমতায় এসেছে।
‘খালেদা জিয়া আমাদের নেত্রী, জিয়াউর রহমান আমাদের আদর্শ এবং তারেক রহমান আমাদের ভবিষ্যৎ’- এটিই ছিল বিএনপির শ্লোগান। কিন্তু, এখন ৭২ বছর বয়সী খালেদা জিয়ার স্বাস্থ্য ভালো নয়, এবং রায়ের ফলে হয়তো তিনি ভবিষ্যতের নির্বাচনগুলোতে অংশ নিতে পারবেন না।
আবার, তার ছেলে ও রাজনৈতিক উত্তরাধিকারী তারেক রহমানও নির্বাসনে। তার মা দ্বিতীয়বার ক্ষমতায় থাকার সময় বিভিন্ন অপরাধের জন্য তার বিরুদ্ধেও একাধিক মামলা রয়েছে। ওই পাঁচ বছর বাংলাদেশকে বিশ্বের সবচেয়ে দুর্নীতিগ্রস্থ দেশ হিসেবে ঘোষণা করা হয়েছিল।
বিরোধী দলের বিক্ষোভকারীদের রাজধানী ঢাকার বাইরে রাখতে তারা চেকপয়েন্টও বসিয়েছে। বিএনপির প্রভাবশালী নেতারা সতর্ক করে দিয়েছেন, এসব দমন অভিযান ও দন্ডাদেশের ফলে দলের মধ্যমপন্থী নেতাদের গুরুত্ব কমে যাচ্ছে এবং সরকারের বিরুদ্ধে সহিংস আন্দোলনের সমর্থকরা আরও শক্তিশালী হচ্ছে।
Economist Comants about BNP_10 Feb'2018 বাংলাদেশ মন্তব্য নেই &#১৮৭;
« আগামী বছর ‘ষ্পেশাল চাইল্ড’ও থাকবে : শিশু-কিশোরদের প্রতিযোগিতার মধ্য দিয়ে নিউইয়র্কে একুশের অনুষ্ঠান শুরু (পূর্ববর্তী খবর)
(পরবর্তী খবর) খালেদা জিয়ার মামলা ও রায় পুরো রাজনৈতিক »
মিষ্টি নিয়ে কামরানের বাসায় আরিফ ॥ ১৫ মিনিট অবস্থান
তিন সিটিতে পুননির্বাচন দাবী বিএনপির